Хра злоу ахҭысқәа: Ҳагбеи Аҩӡбеи Евромаидан иазкны
Анапаҵаҩра
Украина Евромаидан захьӡхаз аҳәынҭқарра анапхгара мчыла ахҳәара, аилаҩынтра ҟалеижьҭеи 10 шықәса ҵит. Уи арыцхә инамаданы арадио Sputnik аҿы аекспертцәа ааԥхьара рыҭан, анҵамҭақәа ырмазеин. Астудиа иахьатәи асас - аполитолог, Sputnik еснагьтәи аексперт Беслан Ҳагба. Иара далацәажәеит иарбан мзызқәоу ари ахҭыс зырааигәаз, уи иахҟьаны Украина ишьақәгылаз аполитикатә, асоциалтә ҭагылазаашьеи, иахьа уажәраанӡа Мраҭашәаратәи атәылақәа уи иазыруа анырреи уҳәа ахырхарҭақәа жәпакы. Иара убас ҳдырраҭара далахәуп Sputnik акорреспондент Бадраҟ Аҩӡба, Евромаидан иазку анҵамҭа автор.
Аполитолог Ҳагба иажәақәа рыла Евромаидан ҟаланӡагьы Украина аилаҳара иаҿын.
"Аҳәынҭқарра аҩнуҵҟа аполитикатә мчқәа еиҿанагаланы иааҟәымҵӡакәа ақәԥара ианаҿу, атәыла хыбгалоит. Ас еиԥш аиҿагыларақәа ыҟан Арабтәыла, Қырҭтәыла, Ермантәыла, Азеирбаиџьан, иара убри иахҟьаны аҳәынҭқаррақәа ҵшәаауан. Амчрақәа аҩнуҵҟа еинышәара рымаӡамкәа ианеиҿанагало, атәым ҳәынҭқаррақәа анырра ҟарҵоит аҩнуҵҟатәии аҳәаанырцәтәии аиҿагыларақәа аибашьрахь икылнагеит, уи иахьагьы ацара иаҿуп", - иҳәеит Ҳагба.
Инеиҵыху аиҿцәажәара шәазыӡырҩыр шәылшоит аудиофаил аҿы.